དགའ་ལྡན་བྲང་རྩེ་གྲ་ཚང་གི་ལུགས་ཀྱི་རྣམ་འགྲེལ་བློ་རིག་གི་རྣམ་བཞག་མཁས་པའི་ཡིད་འཕྲོག་ཞེས་བྱ་བ་བཞུགས་སོ།།

ན་རྨོ།རུ།འཇམ་དཔལ་དབྱབས་ཀྱིས་དངོས་སུ་རྗེས་བཟུང་ཚང་མའི་བསྟན་གཅོས་བརྒྱ་རྩ་མཛད།།ལོག་སྨྲ་འདམ་གུའི་ཚལ་ཀུན་རབ་འཇོམས་སློབ
དཔོན་ཕྱོགས་ཀྱི་གླང་པོ་དང་།།སྨྲ་ངན་ཚར་གཅོད་སྐལ་ལྡན་རྗེས་འཛིན་དཔའ་ལྡན་ཆོས་ཀྱི་གྲགས་པ་སྟེ།།རྒྱལ་བས་ལུང་བསྟན་རིག་པའི་རལ་གྲི་ཕྱོགས་གླང་ཆོས་གྲགས
ཞབས་ལ་འདུད།།དེ་ལ་འདིར་བློ་དག་གི་རྣམ་བཞག་བཤད་པ་ལ།མཚན་ཉིད།དབྱེ་བ།གྲུབ་མཐའི་འདོད་ཚུལ་བཤད་པ་དང་གསུམ་ལས།དང་པོ་ལ་ཁ་ཅིག་གིས།ཡུལ་རིག
པར་བྱ་བ་བློའི་མཚན་ཉིད་ཟེབ་ན།སྐྱེས་བུ་ཆོས་ཅན།བློ་ཡིན་པར་ཐལ།ཡུལ་རིག་པར་བྱ་བ་ཡིན་པའི་ཕྱིར།མ་གྲུབ་ན།ཡུལ་ཆོས་ཅན།སྐྱེས་བུས་ཁྱོད་རིག་པར་བྱ་བ་ཡིན་པར་ཐལ

ཁྱོད་གཞི་གྲུབ་པའི་ཕྱིར།བྱས་པ་ལ་ཁོ་ན་རེ།གཞི་གྲུབ་ན་སྐྱེས་བུས་རྟོགས་པས་ཁྱབ་པར་ཐལ།དམ་བཅའ་འཐད་པའི་ཕྱིར།འདོད་ན།གཞི་གྲུབ་ན།གང
ཟག་གིས་རྟོགས་པས་ཁྱབ་པར་ཐལ།འདོད་པའི་ཕྱིར།འདོད་ན།གཞི་གྲུབ་ན།གང་ཟག་གི་ཁྱོད་ཚད་མའི་རྟོགས་པས་ཁྱབ་པར་ཐལ།འདོད་པའི་ཕྱིར་ཟེར་ན
མ་ཁྱབ།འདོད་ན།བདག་ཆོས་ཅན།དེར་ཐལ།དེའི་ཕྱིར།འདོད་ན།རྩིས་དང་བྱས་པས།གང་ཟག་གི་བདག་ཚད་མས་རྟོགས་པ་འདོད་ཟེར་ན།གང
ཟག་གི་བདག་ཆོས་ཅན།ཚད་མས་མ་རྟོགས་པར་ཐལ།ཚད་མས་མ་དམིགས་པའི་ཕྱིར།མ་གྲུབ་ན།གང་ཟག་གི་བདག་ཚད་མས་མ་དམིགས་པར་ཐལ།གང

ཟག་གི་བདག་མེད་པའི་ཕྱིར།ཁ་ཅིག།ཡུལ་རིག་པ་བློའི་མཚན་ཉིད་ཟེར་ན།བློ་ཡིན་ན་ཡུལ་རིག་པ་ཡིན་པས་ཁྱབ་པར་ཐལ།ཡུལ་རིག་པ་བློའི་མཚན་ཉིད་ཡིན་པའི་ཕྱིར།རྟགས་ཁས།འདོད་ན།ཚད་མ
ཆོས་ཅན།ཡུལ་རིག་པ་ཡིན་པར་ཐལ།བློ་ཡིན་པའི་ཕྱིར།རྩ་བར་འདོད་ན།ཚད་མཆོས་ཅན།ཡུལ་ཤེས་པ་ཡིན་པར་ཐལ།ཡུལ་རིག་པ་ཡིན་པའི་ཕྱིར།རྟགས་ཁས།འདོད་ན།ཚད་མཆོས་ཅན།།
ཡུལ་ཤེས་པ་མ་ཡིན་པར་ཐལ།ཡུལ་དངོས་པོ་མ་ཡིན་པའི་ཕྱིར།མ་གྲུབ་ན།ཚད་མ་ཆོས་ཅན།ཡུལ་དངོས་པོ་མ་ཡིན་པར་ཐལ།ཡུལ་རྟག་པ་ཡིན་པའི་ཕྱིར།མ་གྲུབ་ན།ཚད་མ་ཆོས་ཅན།ཡུལ
རྟག་པ་ཡིན་པར་ཐའ།གཞི་གྲུབ་ན།ཡུལ་ཡིན་པས་ཁྱབ་པའི་ཕྱིར།མ་གྲུབ་ན།གཞི་གྲུབ་ན་ཡུལ་ཡིན་པས་ཁྱབ་པར་ཐལ།གཞི་གྲུབ་ན་ཚད་མའི་ཡུལ་ཡིན་པས་ཁྱབ་པའི་ཕྱིར།གཞན་ཡང་།བློ་ཡིན་ན
ཡུལ་རིག་པའི་བློ་ཡིན་པས་ཁྱབ་པར་ཐལ།ཡུལ་རིག་པ་བློའི་མཚན་ཉིད་ཡིན་པའི་ཕྱིར།རྟགས་ཁས།འདོད་ན།ཡུལ་མ་རྟོགས་པའི་གང་ཟག་གི་རྒྱུད་ཀྱི་བློ་ཆོས་ཅན།ཡུལ་རིག་པའི་བློ་ཡིན་པར
ཐལ།བློ་ཡིན་པའི་ཕྱིར།རྟགས་སླ།འདོད་མི་ནུས་ཏེ།ཡུལ་རྟོགས་པའི་བློ་མ་ཡིན་པའི་ཕྱིར་ཏེ།ཁྱོད་ཀྱིས་ཡུལ་མ་རྟོགས་པའི་ཕྱིར།བྱས་པ་ལ་ཁོ་ན་རེ།ཡུལ་མ་རྟོགས་པའི་གང་ཟག་གི

རྒྱུད་ཀྱི་བློས་ཡུལ་རྟོགས་པར་ཐལ།ཡུལ་མ་རྟོགས་པའི་གང་ཟག་གིས་ཡུལ་རྟོགས་པའི་ཕྱིར།མ་གྲུབ་ན།ཡུལ་མ་རྟོགས་པའི་གང་ཟག་ཆོས་ཅན།ཁྱོད་ཀྱིས་ཡུལ་རྟོགས་པར་ཐལ།།
ཁྱོད་ཀྱི་ཡུལ་ཚད་མས་རྟོགས་པའི་ཕྱིར་ཟེར་ན་མ་ཁྱབ།མ་གྲུབ་ན།ཡུལ་མ་རྟོགས་པའི་གང་ཟག་ཆོས་ཅན།ཁྱོད་ཀྱི་ཡུལ་ཚད་མས་རྟོགས་པར་ཐལ།ཁྱོད་ཀྱི་ཡུལ་ཡོད་པའི་ཕྱིར།ཡང་ཁོ་ན་རེ།ཚད
མཆོས་ཅན།ཡུལ་རིག་པ་ཡིན་པར་ཐལ།ཡུལ་ཚད་མས་རིག་པ་ཡིན་པའི་ཕྱིར།ཟེར་ན་མ་ཁྱབ།མ་གྲུབ་ན།ཡུལ་ཆོས་ཅན།དེང་ཐལ།ཚད་མས་རིག་པར་བྱ་བ་ཡིན་པའི་ཕྱིར་ཏེ།ཚད་མས་རྟོག
པར་བྱ་བ་ཡིན་པའི་ཕྱིར།མ་གྲུབ་ན།དེ་ཆོས་ཅན།དེར་ཐལ།གཞལ་བྱ་ཡིན་པའི་ཕྱིར།༈རང་ལུགས་ནི།རིག་པ་བློའི་མཚན་ཉིད་ཡིན་ཏེ།རྗེ་བཙུན་ས་པ་ཎ་བྱིས་མཛད་པའི་ཚད་མ་རིག་གཏེར་ལས
རིག་པ་བློ་ཡི་མཚན་ཉིད་དོ།ཞེས་གསུངས་པའི་ཕྱིར།གཉིས་པ།དབྱེ་བ་བཤད་པ་ལ།བློ་རིག་གཉིས་སུ་དབྱེ་བ།གསུམ་དུ་དབྱེ་བ།བདུན་དུ་དབྱེ་བ་དང་གསུམ་ལས།དང་པོ་ལ་དྲུག་ཡོད་དེ།ཚད
མ་དང་ཚད་མིན་གྱི་ཤེས་པ་གཉིས།རྟོག་པ་དང་རྟོག་མེད་ཀྱི་ཤེས་པ་གཉིས།འཁྲུལ་ཤེས་དང་མ་འཁྲུལ་པའི་ཤེས་པ་གཉིས།དབང་ཤེས་དང་ཡིད་ཤེས་གཉིས།སེམས་དང་སེམས་བྱུང་གཉིས།།

སེལ་འཇུག་གི་བློ་དང་སྒྲུབ་འཇུག་གི་བློ་གཉིས་རྣམས་སུ་ཡོད་པའི་ཕྱིར།དང་པོ་ལ་ཚད་མ་བཤད་པ་དང་།ཚད་མིན་གྱི་ཤེས་པ་བཤད་པ་གཉིས་ལས།དང་པོ་ལ་མཚན་ཉིད།དབྱེ་བ།རྩོད་པ་སྤོང་བ
དང་གསུམ།དང་པོ་ནི།གསར་དུ་མི་སླུ་བའི་རིག་པ་ཚད་མའི་མཚན་ཉིད་ཡིན་ཏེ།རྣམ་འགྲེལ་ལས།ཚད་མ་སྨྲ་མེད་ཅན་ཤེས་པ།།མ་ཤེས་དོན་གྱི་གསལ་བྱེད་ཀྱང་།།ཞེས་གསུངས་པའི་ཕྱིར།དེ
ཡང་གསང་དུ་ཞེས་པས།དཔྱད་ཤེས་ཚད་མ་ཡིན་པ་གཅོད།མི་སླུ་ཞེས་པས།ཡིད་དཔྱོད་ཚད་མ་ཡིན་པ་གཅོད།རིག་པ་ཞེས་པས།དབང་པོ་གཟུགས་ཅན་པ་ཚད་མ་ཡིན་པ་གཅོད་དོ།དེ་ཡང
མདོ་སྡེ་པ།སེམས་ཙམ་པ་བ།རང་རྒྱུད་པ་རྣམས་ཀྱི་ལུགས་ཡིན་གྱིས་བྱེ་བྲག་སྨྲ་བ་དང་ཐལ་འགྱུར་བ་རྣམས་ཀྱིས་གསར་དུ་མི་སླུ་བའི་རིག་པ་ཚད་མའི་མཚན་ཉིད་དུ་ཁས་མི་ལེན་ཏེ།བྱེ་བྲག་སྨྲ་བས་དེ
ཁས་མི་ལེན་པ་གང་ཞིག།ཐལ་འགྱུར་བས་དེ་ཁས་མི་ལེན་པའི་ཕྱིར།དང་པོ་གྲུབ་སྟེ།བྱེ་བྲག་སྨྲ་བས་ཚད་མ་ཡིན་ན་གསར་དུ་མི་སླུ་བའི་རིག་པ་ཡིན་པས་ཁྱབ་པ་ཁས་མི་ལེན་པའི་ཕྱིར་ཏེ།དེས་ཚད་མ
ཡིན་ན་རིག་པ་ཡིན་པའི་ཁྱབ་པ་ཁས་མི་ལེན་པའི་ཕྱིར།དེར་ཐལ།བྱེ་བྲག་སྨྲ་བའི་རྟེན་བཅས་ཀྱི་དབང་པོ་གཟུགས་ཅན་པ་ལྔག་ཚད་མར་ཁས་ལེན་པ་གང་ཞིང་།དེས་དེ་ལྔ་གང་རིག་པར་ཁས་མི་ལེན

པའི་ཕྱིར།དང་པོ་གྲུབ་སྟེ།བྱེ་བྲག་སྨྲ་པའི་ལུགས་འཆད་པའི་སྐབས་སུ།གྲུབ་མཐའ་རྒྱ་མཚོར་འཇུག་པའི་གྲུ་གཟིངས་ལས།རྟེན་བཅས་ཀྱི་དབང་པོ་གཟུགས་ཅན་པ་ཡང་ཚད་མར
འདོད་དོ།ཞེས་གསུངས་པའི་ཕྱིར།གཉིས་པ་གྲུབ་སྟེ།བྱེ་བྲག་སྨྲ་བས་རྟེན་བཅས་ཀྱི་དབང་པོ་གཟུགས་ཅན་པ་རྣམས་ཤེས་པར་ཁས་མི་ལེན་པའི་ཕྱིར་ཏེ།དེས་དེ་རྣམས་གཟུགས་སུ་ཁས་ལེན་པའི
ཕྱིར།དེར་ཐལ།ནང་བའི་གྲུབ་མཐའ་སྨྲ་བ་བཞིགས་དབང་པོ་གཟུགས་ཅན་པ་ཡིན་ན་གཟུགས་ཡིན་པས་ཁྱབ་པ་ཁས་ལེན་པའི་ཕྱིར།ཐལ་འགྱུར་བའི་ལུགས་འོག་ཏུ་འཆད་དོ།།གཉིས་པ་ཚད་མའི་དབྱེ
པ་བཤད་པ་ལ།མངོན་སུམ་དང་རྗེས་དཔག་གཉིས་སུ་དབྱེ་བ་དང་།རང་ལས་ངེས་དང་།གཞན་ལས་ངེས་ཀྱི་ཚད་མ་གཉིས་སུ་དབྱེ་བ།སྒྲས་བརྗོད་རིགས་ཀྱི་དབྱེ་བ་དང་གསུམ་ལས།དང་པོ་ལ་ཡང
མངོན་སུམ་རང་གི་ངོ་བོ་བཤད་པ་དང་།ཞར་ལ་མངོན་སུམ་ལྟར་སྣང་བཤད་པ་གཉིས་ལས།དང་པོ་ལ།མཚན་ཉིད་དབྱེ་བ་གཉིས།དང་པོ་ནི།རྟོག་པ་དང་བྲལ་ཞིང་མ་འཁྲུལ་པའི་རིག་པ་མངོན་སུམ
ཀྱི་མཚན་ཉིད།དེ་འདྲའི་གསར་དུ་མི་སླུ་བའི་རིག་པ་མངོན་སུམ་གྱི་ཚད་མའི་མཚན་ཉིད་དུ་མདོ་སྡེབས་ཁས་ལེན།རྟོག་པ་དང་བྲལ་ཞིང་བག་ཆགས་བརྟན་བྱུང་གི་རིག་པ་མངོན་སུམ་གྱི་མཚན་ཉིད

དང་།དེ་འདྲའི་གསར་དུ་མི་སླུ་བའི་རིག་པ་མངོན་སུམ་གྱི་ཚད་མའི་མཚན་ཉིད་དུ་སེམས་ཙམ་པས་ཁས་ལེན།མངོན་སུམ་གསར་དུ་མི་སླུ་བའི་རིག་པ་མངོན་སུམ་ཚད་མའི་མཚན་ཉིད་དུ་མདོ་སེམས
གཉིས་ཀས་ཁས་ལེན་ཏེ།ཚད་མ་ཀུན་བཏུས་ལས།མིང་དང་རིགས་སོགས་སྦྱར་བ་ཡི།།རྟོག་པ་དང་བྲལ་མངོན་སུམ་མོ།།ཞེས་དང་།ཚད་མ་རྣམ་འགྲེལ་ལས།མངོན་སུམ་རྟོག་དང་བྲལ་བ་ནི།།
མངོན་སུམ་ཉིད་ཀྱི་འགྲུབ་པར་འགྱུར།ཞེས་དང་།རྣམ་ངེས་ལས།མངོན་སུམ་རྟོག་བྲལ་མ་འཁྲུལ་བ།།ཞེས་གསུངས་པའི་ཕྱིར།གཉིས་པ་མངོན་སུམ་ལ་དབྱེ་ན།དབང་པོའི་མངོན་སུམ།ཡིད་ཀྱི
མངོན་སུམ།རང་རིག་མངོན་སུམ།རྣལ་འབྱོར་མངོན་སུམ་དང་བཞི་ལས།དང་པོ་ལ།མཚན་ཉིད་དབྱེ་བ་གཉིས།དང་པོ་ནི།རང་གི་ཐུན་མོང་མ་ཡིན་པའི་བདག་རྐྱེན་དུ་གྱུར་པའི་དབང་པོ་གཟུགས
ཅན་པ་ལ་བརྟེན་ནས་སྐྱེས་པ་གང་ཞིག་རྟོག་པ་དང་བྲལ་ཞིང་མ་འཁྲུལ་པའི་རིག་པ་དབང་པོའི་མངོན་སུམ་གྱི་མཚན་ཉིད།གཉིས་པ་དེ་ལ་དཔྱ་ན།དབང་མངོན་དུ་གྱུར་པའི་ཚད་མ།དཔྱད་ཤེས།སྣང་ལ་མ
ངེས་པའི་བློ་དང་གསུམ་ལས།དང་པོ་ནི།གཟུགས་འཛིན་དབང་མངོན་དང་།གཟུགས་འཛིན་དབང་མངོན་སྐད་ཅིག་དང་པོ་ལྟ་བུའོ།གཉིས་པ་ནི།གཟུགས་འཛིན་དབང་མངོན་སྐད་ཅིག་གཉིས་པ་ལྟ་བུའོ།།།

གསུམ་པ་ནི།ཡིད་སྒྲ་སྙན་པ་ལ་ལྷག་པར་ཆགས་བཞིན་པའི་སྐྱེས་བུའི་རྒྱུད་ཀྱི་གཟུགས་འཛིན་དབང་མངོན་ལྟ་བུའོ།།དེས་ན་གཟུགས་འཛིན་དབང་མངོན་སྐད་ཅིག་དང་པོ་ཚད་མ་ཡིན་ཏེ།
གཟུགས་འཛིན་དབང་མངོན་སྐད་ཅིག་དང་པོ་དང་གཉིས་པ་གཉིས་ཀྱི་ནང་ནས་དང་པོ་ཁོ་ན་ཚད་མ་ཡིན་པའི་ཕྱིར་ཏེ།གཏན་ཚིག་ཐེག་པ་ལས།དང་པོ་ཡུལ་ཐུན་མོང་མ་ཡིན་པ་མཐོང་བ་གང་ཡིན་པ་ཁོ་ན་ཚད
མ་ཡིན་ལ།ཞེས་དང་།པཎ་ཆེན་ཆོས་མཆོག་གི་འཐད་ལྡན་ཆུང་བ་ལས།མངོན་སུམ་དང་རྗེས་སུ་དཔག་པའི་སྐད་ཅིག་མ་དང་པོ་ཉིད་ནི་ཚད་མ་ཡིན་ལ།དེ་དག་གི་རྒྱུན་ཏུ་གྱུར་པའི་གྲུབ་པ་དང་།བདེ་བ།
ཐ་མི་དད་པ་ཕྱི་མ་རྣམས་ནི་ཚད་མ་ཡིན་པ་སྤངས་པའོ།།ཞེས་གསུངས་པའི་ཕྱིར།ཡང་དབང་མངོན་ལ་དབྱེ་ན།གཟུགས་འཛིན་དབང་མངོན།སྒྲ་འཛིན་དབང་མངོན།དྲི་འཛིན་དབང་མངོན།རོ
འཛིན་དབང་མངོན།རེག་བྱ་འཛིན་པའི་དབང་མངོན་དང་ལྔ་ལས།དང་པོ་ནི།རང་གི་ཐུན་མོང་མ་ཡིན་པའི་བདག་རྐྱེན་དུ་གྱུར་པའི་མིག་དབང་དང་།རང་གི་དམིགས་རྐྱེན་དུ་གྱུར་པའི
གཟུགས་ལ་བརྟེན་ནས་སྐྱེས་པ་གང་ཞིག།རྟོག་པ་དང་བྲལ་ཞིང་མ་འཁྲུལ་པའི་རིག་པ།གཟུགས་འཛིན་དབང་མངོན་གྱི་མཚན་ཉིད།དེ་བཞིན་དུ་རང་གི་ཐུན་མོང་མ་ཡིན་པའི་བདག་རྐྱེན་དུ་གྱུར་པོའི་རྣ་བ་

དབང་པོ་དང་།།རང་གི་དམིགས་རྐྱེན་དུ་གྱུར་པའི་སྒྲ་ལ་བརྟེན་ནས་སྐྱེས་པ་སོགས་ཕྱི་མ་རྣམས་ལ་ཡང་རིགས་འདྲའོ།།གཉིས་པ་ཡིད་མངོན་ལ་མཚན་ཉིད་དབྱེ་བ།རྩོད་པ་སྤོང་བ་དང
གསུམ་ལས།དང་པོ་ནི།རང་གི་ཐུན་མོང་མ་ཡིན་པའི་བདག་རྐྱེན་དུ་གྱུར་པའི་ཡིད་དབང་ལ་བརྟེན་ནས་སྐྱེས་པ་གང་ཞིག།རྟོག་པ་དང་བྲལ་ཞིང་མ་འཁྲུལ་པའི་གཞན་རིག་ཡིད་མངོན་གྱི་མཚན་ཉིད།གཉིས་པ།
དེ་ལ་དབྱེ་ན་ཡིད་མངོན་དུ་གྱུར་པའི་ཚད་མ།དཔྱད་ཤེས།སྣང་ལ་མ་ངེས་པའི་བློ་དང་གསུམ་ལས།དང་པོ་ནི།གཞན་སེམས་ཤེས་པའི་མངོན་ཤེས་དང་།གཞན་སེམས་ཤེས་པའི་མངོན་ཤེས
སྐད་ཅིག་དང་པོ་ལྟ་བུའོ།གཉིས་པ་ནི་གཞན་སེམས་ཤེས་པའི་མངོན་ཤེས་སྐད་ཅིག།ཉེས་པ་ལྟ་བུའོ།གསུམ་པ་ནི།ཡིད་གཟུགས་མཛེས་པ་ལ་ལྷག་པར་ཆགས་བཞིན་པའི་སྐྱེས་བུའི་རྒྱུད་ཀྱི
སྒྲ་འཛིན་ཡིད་མངོན་ལྟ་བུའོ།།དེས་ན་མངོན་ཤེས་ཡིན་ན་ཡིད་མངོན་ཡིན་པས་ཁྱབ་ཏེ།དེ་ཡིན་ན་ཡིད་ཤེས་སུ་གྱུར་པའི་གཞན་རིག་གི་མངོན་སུམ་ཡིན་དགོས་པའི་ཕྱིར་ཏེ།ལྷའི་མིག་གི་མངོན་ཤེས་དེ་མིག
གི་མངོན་ཤེས་ཡིན་ཀྱང་།མིག་གི་ཤེས་པ་མ་ཡིན་ཏེ།དེ་བཞིན་དུ་ལྷའི་རྣ་བའི་མངོན་ཤེས་དེ་རྣ་བའི་མངོན་ཤོས་ཡིན་ཀྱང་།རྣ་བའི་ཤེས་པ་མ་ཡིན་པའི་ཕྱིར།གསུམ་པ་རྩོད་པ་སྤོང་བ་ལ།ཁོ་ན་རེ།།

སྔོན་གནས་རྗེས་དྲན་གྱི་མངོན་ཤེས་ཆོས་ཅན།ཡིད་མངོན་ཡིན་པར་ཐལ།མངོན་ཤེས་ཡིན་པའི་ཕྱིར།འདོད་ན།དེ་ཆོས་ཅན།ཡིད་མངོན་མ་ཡིན་པར་ཐལ།རྟག
པ་ཡིན་པའི་ཕྱིར།མ་གྲུབ་ན།དེ་ཆོས་ཅན།རྟོག་པ་ཡིན་པར་ཐལ།དྲན་ཤེས་ཡིན་པའི་ཕྱིར་ཏེ།རང་ཡུལ་དྲན་པའི་ཤེས་པ་ཡིན་པའི་ཕྱིར་ཟེར་ན་མ་ཁྱབ་ཏེ།རྣམ་མཁྱེན་ཆོས་ཅན།དེས་ཤེས་ཡིན།
པར་ཐལ།རང་ཡུལ་ངེས་པའི་ཤེས་པ་ཡིན་པའི་ཕྱིར།ཁྱབ་པ་འགྲིག།འདོད་མི་ནུས་ཏེ།རྟོག་མེད་ཀྱི་ཤེས་པ་ཡིན་པའི་ཕྱིར།ཁྱབ་ཏེ།དྲན་ཤེས་དང་ངེས་ཤེས་གང་རུང་ཡིན་ན།རྟོག་པ་ཡིན
དགོས་པའི་ཕྱིར།ཁོ་ན་རེ།ལྷའི་མིག་གི་མངོན་ཤེས་ཆོས་ཅན།ཡིད་མངོན་ཡིན་པར་ཐལ།མངོན་ཤེས་ཡིན་པའི་ཕྱིར།འདོད་ན།དེ་ཆོས་ཅན།ཡིད་ཤེས་ཡིན་པར་ཐལ།འདོད་པའི་ཕྱིར།འདོད་ན།།
དེ་ཆོས་ཅན།ཡིད་ཤེས་མ་ཡིན་པར་ཐལ།དབང་ཤེས་ཡིན་པའི་ཕྱིར་ཏེ།མིག་ཤེས་ཡིན་པའི་ཕྱིར།གྲུབ་ན།དེ་ཆོས་ཅན།མིག་ཤེས་ཡིན་པར་ཐལ།རང་གི་ཐུན་མོང་མ་ཡིན་པའི་བདག་རྐྱེན་དུ་གྱུར་པའི་མིང
དབང་ལ་བརྟེན་ནས་སྐྱེས་པའི་རིག་པ་ཡིན་པའི་ཕྱིར་ཏེ།རང་གི་བདག་རྐྱེན་དུ་གྱུར་པའི་མིག་དབང་ལ་བརྟེན་ནས་སྐྱེས་པའི་རིག་པ་ཡིན་པའི་ཕྱིར་ཟེར་ན་མ་ཁྱབ།རྟགས་གྲུབ་ཏེ།རང་གི་བདག་རྐྱེན་དུ་བྱུང་བའོ།།

ལྷའི་མིག་དབང་ལ་བརྟེན་ནས་སྐྱེས་པའི་རིག་པ་ཡིན་པའི་ཕྱིར་ཏེ།ལྷའི་མིག་གི་མངོན་ཤེས་ཡིན་པའི་ཕྱིར།ཁྱབ་ཏེ།མངོན་ཤེས་དྲུག་གི་ནང་ཚན་གང་ཞིག་རང་གི་བདག་རྐྱེན་དུ་གྱུར་པའི་ལྷའི་མིག་དབང་ལ
བརྟེན་ནས་བྱུང་ཞིང་འཇིག་རྟེན་གྱི་ཁམས་སུ་གཟུགས་ཕྲ་རགས་མངོན་སུམ་དུ་མཐོང་བ་དེ་ལྷའི་མིག་གི་མངོན་ཤེས་ཀྱི་མཚན་ཉིད་དུ།རྗེ་བཙུན་ཆོས་ཀྱི་རྒྱལ་མཚན་གྱིས་ཕར་ཕྱིན་མཐའ་དཔྱོད་དུ་གསུངས
པའི་ཕྱིར།དེ་བཞིན་དུ་ལྷའི་རྣ་བའི་མངོན་ཤེས་ལ་ཡང་རིགས་འདྲའོ།།གསུམ་པ་རང་རིག་མངོན་སུམ་ལ་མཚན་ཉིད་དང་།དབྱེ་བ་གཉིས་ལས།དང་པོ་ནི་འཛིན་རྣམ་རང་རིག་གི་མཚན་ཉིད།རྟོག་པ།
དང་བྲལ་ཞིང་མ་འཁྲུལ་པའི་འཛིན་རྣམ་རང་རིག་མངོན་སུམ་གྱི་མཚན་ཉིད།དེ་འདྲའི་གསར་དུ་མི་སླུ་བའི་འཛིན་རྣམ་རང་རིག་མངོན་གྱི་ཚད་མའི་མཚན་ཉིད།གཉིས་པ་དེ་ལ་དབྱེ་ན།རང་མིག་མངོན་སུམ
དུ་གྱུར་པའི་ཚད་མ།དཔྱད་ཤེས།སྣང་ལ་མ་ངེས་པའི་བློ་དང་གསུམ་ལས།དང་པོ་ནི་མིག་ཤེས་ཉམས་སུ་མྱོང་བའི་རང་རིག་མངོན་སུམ་དང་།མིག་ཤེས་ཉམས་སུ་མྱོང་བའི་རང་རིག་མངོན་སུམ
སྐད་ཅིག་དང་པོ་ལྟ་བུའོ།གཉིས་པ་ནི་མིག་ཤེས་ཉམས་སུ་མྱོང་བའི་རང་རིག་མངོན་སུམ་སྐད་ཅིག་གཉིས་པ་ལྟ་བུའོ།གསུམ་པ་ནི།གྲངས་ཅན་པའི་རྒྱུད་ཀྱི་བདེ་བ་ཤེས་པ་ཡིན་པ་ཉམས་སུ

མྱོང་བའི་རང་རིག་མངོན་སུམ།བྱེ་བྲག་པའི་རྒྱུད་ཀྱི་བདེ་བ་ཤེས་པ་ཉམས་སུ་མྱོང་བའི་རང་རིག་མངོན་ཡུམ།རྒྱང་འཕེན་པའི་རྒྱུད་ཀྱི་རྗེས་དཔག་ཚད་མ་ཡིན་པ་ཉམས་སུ་མྱོང
པབའི་རང་རིག་མངོན་སུམ་རྣམས་ལྟ་བུ།དེས་ན་ཤེས་པ་ཡིན་ན།ཁྱོད་ཉམས་སུ་མྱོང་བའི་རང་རིག་མངོན་སུམ་ཡོད་པས་ཁྱབ་ཏེ།དེ་ཡིན་ན།ཁྱོད་དང་ཁྱོད་ཉམས་སུ་མྱོང་བའི་རང་རིག་མངོན་སུམ་གཉིས
ཡུལ་དུས་རང་བཞིན་གང་ལ་ལྟོས་ཀྱང་གྲུབ་པ་དེ་རྫས་གཅིག་ཡིན་པས་ཁྱབ་པའི་ཕྱིར།ཤེས་པ་ཡིན་ན་རང་ཉམས་སུ་མྱོང་བའི་རང་རིག་མངོན་སུམ་གྱིས་རྟོགས་པས་མ་ཁྱབ་ཅིང་།ཚད་མ་ཡིན་ན་ཡང་མ་ཁྱབ།།
རྒྱང་འཕེན་པའི་རྒྱུད་ཀྱི་ཤེས་པ་དུས་མཐའི་སྐད་ཅིག་མ་དེ་ཤེས་པ་གང་ཞིག།དེ་རང་ཉམས་སུ་མྱོང་བའི་རང་རིག་མངོན་སུམ་གྱིས་མ་རྟོགས་པའི་ཕྱིར།དང་པོ་དེར་ཐལ།ཤེས་པ་དུས་མཐའི་སྐད་ཅིག་མ་ཡིན་པའི
ཕྱིར་ཏེ།དེ་ཚུར་མཐོང་གི་རྒྱུད་ཀྱི་ཤེས་པ་དུས་མཐའི་སྐད་ཅིག་མ་ཡིན་པའི་ཕྱིར།གཉིས་པ་མ་གྲུབ་ན།དེ་ཆོས་ཅན།ཚུར་མཐོང་གི་རྒྱུད་ཀྱི་ཁྱོད་ཉམས་སུ་མྱོང་བའི་རང་རིག་མངོན་སུམ་གྱིས་མ་རྟོགས་པར
ཐལ།ཁྱོད་ཚུར་མཐོང་གི་རྒྱུད་ཀྱི་མངོན་སུམ་གྱིས་མ་རྟོགས་པའི་ཕྱིར་ཏེ།ཁྱོད་ཕྲ་བའི་མི་རྟག་པ་ཡིན་པའི་ཕྱིར།ཁྱབ་སྟེ།ཕྲ་བའི་མི་རྟག་པ་མངོན་སུམ་དུ་རྟོགས་པའི་ཚུར་མཐོང་མེད་པའི་ཕྱིར།གོང་དུ་མ

གྲུབ་ན།དེ་ཆོས་ཅན།ཕྲ་བའི་མི་རྟག་པ་ཡིན་པར་ཐལ།དུས་མཐའི་སྐད་ཅིག་མ་ཡིན་པའི་ཕྱིར།ཚད་མ་ཡིན་ན་ཡང་དེ་ལྟར་མ་ཁྱབ་སྟེ།གང་ཟག་གི་བདག་མེད་ཀྱི་ཁྱད་པར་དུ་བྱས་པའི་ཚུར་མཐོང་གི་རྒྱུད་ཀྱི
ཚད་མ་སྐྱོན་དུ་འགྲོ་བའི་ཕྱིར།བཞི་པ་རྣལ་འབྱོར་མངོན་སུམ་དེ་ཉིད་འཆད་པ་ལ།ཚད་མ་ཀུན་བཏུས་ལས།རྣལ་འབྱོར་རྣམས་ཀྱི་བླ་མས་བསྟན།མ་འདྲེས་པ་ཡི་དོན་ཙམ་མཐོང་།ཞེས་གསུངས།།
དོན་ནི་ཤོས་